section_heading: Csiharov povratak; Ordo Ad Chao (2004. – 2008.)
paragraph_text: Četvrti studijski album, Ordo ad Chao (latinski za "Red prema kaosu"), bio je objavljen u travnju 2007. Ordo ad Chao sadržava grublji zvuk od ostalih novijih radova sastava; bubnjevi nisu glazbeno izjednačeni te je zvuk bas-gitare pojačan, što nije uobičajeno za black metal. Grupa je na uratku nastavila eksperimentirati s netradicionalnom građom pjesama. Na njemu se pojavila i pjesma "Illuminate Eliminate", koja traje 9 minuta i 40 sekundi; to je druga najdulja pjesma skupine po trajanju (odmah poslije pjesme "Completion in Science of Agony (Part I)" koja traje samo 4 sekunde dulje). Album je dobio pozitivne kritike te je do danas album grupe koji je dosegao najviše mjesto na norveškoj top-listi, dospjevši na 12. mjesto. Početkom 2008. Ordo Ad Chao osvojio je nagradu Spellemannprisen za najbolji metal album iz 2007. godine.